paragraph_text: Kralj Lear jedno je od najpoznatijih djela Williama Shakespearea, a zasnovano je na kralju Learu, jednom od mitoloških kraljeva Britanije, o kome prvi zapisi potječu iz 12. stoljeća, koje je ostavio povjesničar Geoffrey od Monmoutha. U 18. i 19. stoljeću zbog kritika tragične i tmurne radnje, drama je romantizirana, tako što je kraj u kojem originalno umire većina glavnih likova, zamijenjen krajem u kojem svi likovi prežive, a Cordelia se udaje za Edgara.